โรงรับจำนำ กรุงเทพมหานคร เปิดประมูลทรัพย์หลุดจำนำ วันที่ 8 - 9 มกราคม 2565
นายชวินทร์ ศิรินาค รองปลัดกรุงเทพมหานคร เปิดเผยว่า สถานธนานุบาลกรุงเทพมหานคร (โรงรับจำนำ กทม.) จะดำเนินการนำทรัพย์หลุดจำนำของสถานธนานุบาล ออกจำหน่ายโดยวิธีการประมูลด้วยวาจา จึงขอเชิญชวนผู้สนใจเข้าร่วมการประมูลทรัพย์หลุดจำนำดังกล่าว ได้ในวันที่  8 - 9 มกราคม 2565  ตั้งแต่เวลา 09.00 น. เป็นต้นไป ณ สำนักงานสถานธนานุบาลกรุงเทพมหานคร ห้องประมูลทรัพย์หลุดจำนำ ชั้น 3 อาคารโกลด์ มาร์เก็ต เลขที่ 8 ถนนเทศบาลสงเคราะห์ แขวงลาดยาว เขตจตุจักรทั้งนี้ เพื่อเป็นการปฏิบัติตามมาตรการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) จึงกำหนดให้ผู้ที่สนใจเข้าร่วมประมูลทรัพย์หลุดจำนำต้องแสดงหลักฐานรับรองการฉีดวัคซีนครบ 2 เข็ม หรือมีหลักฐานแสดงผลการตรวจยืนยันว่าไม่ติดเชื้อโควิด-19 ในระยะเวลา 72 ชั่วโมง ด้วยวิธีการตรวจแบบ RT-PCR หรือการใช้ชุดตรวจ ATK และต้องลงทะเบียนเพื่อรับสิทธิ์เข้าร่วมการประมูลสอบถามเพิ่มเติมได้ที่ สำนักงานสถานธนานุบาลกรุงเทพมหานคร โทร. 0 2158 0042-4 หรือโรงรับจำนำ กทม. ทั้ง 21 แห่ง ในเวลา 08.00 น.- 16.00 น. หรือทางเว็บไซต์ www.pawnshop(พอนช๊อพ).bangkok.go.th และเฟซบุ๊กwww.facebook.com/pawnshopbangkok